Document ID: 32007R0328

KOMISIJAS REGULA (EK) Nr. 328/2007
(2007. gada 27. marts),
ar ko 2007. gadam paredz atkāpi no Regulas (EK) Nr. 596/2004 un (EK) Nr. 633/2004 attiecībā uz izvešanas atļauju izdošanas datumiem olu un mājputnu gaļas nozarē
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1975. gada 29. oktobra Regulu (EEK) Nr. 2771/75 par olu tirgus kopīgo organizāciju (1), un jo īpaši tās 3. panta 2. punktu,
ņemot vērā Padomes 1975. gada 29. oktobra Regulu (EEK) Nr. 2777/75 par mājputnu gaļas tirgus kopīgo organizāciju (2), un jo īpaši tās 3. panta 2. punktu,
tā kā:
(1)
Atbilstīgi 3. panta 3. punktam Komisijas Regulā (EK) Nr. 596/2004 (3) un 3. panta 3. punktam Komisijas Regulā (EK) Nr. 633/2004 (4), ar ko paredz sīki izstrādātus noteikumus izvešanas atļauju sistēmas īstenošanai olu un mājputnu gaļas nozarē, attiecīgi paredzēts, ka izvešanas atļaujas izdod nākamajā trešdienā pēc tās nedēļas, kuras laikā tika iesniegti atļaujas pieteikumi, ja Komisija šajā laika posmā nav veikusi nevienu no īpašajiem pasākumiem.
(2)
Ņemot vērā svētku dienas 2007. gadā un to, ka Eiropas Savienības Oficiālais Vēstnesis minēto dienu laikā iznāks neregulāri, laikposms starp pieteikumu iesniegšanas dienu un atļauju izdošanas dienu būs pārāk īss, lai nodrošinātu pienācīgu tirgus pārvaldi. Tādēļ šis laikposms ir jāpagarina.
(3)
Šajā regulā paredzētie pasākumi ir saskaņā ar Mājputnu gaļas un olu pārvaldības komitejas atzinumu,
IR PIEŅĒMUSI ŠO REGULU.
1. pants
Atkāpjoties no Regulas (EK) Nr. 596/2004 3. panta 3. punkta un Regulas (EK) Nr. 633/2004 3. panta 3. punkta, 2007. gadā atļaujas izdod šīs regulas pielikumā norādītajos datumos.
Šo atkāpi piemēro, ja pirms minētajiem izdošanas datumiem nav veikts neviens no Regulas (EK) Nr. 596/2004 3. panta 4. punktā un Regulas (EK) Nr. 633/2004 3. panta 4. punktā paredzētajiem īpašajiem pasākumiem.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 27. martā

Labels: 3
17
15